NaiveNeuron/SloPal huggingface dataset:
P. Hrušovský, podpredseda NR SR: (2001-10-18):
Prosím pánov poslancov, aby sa dostavili do rokovacej sály. Pristúpime k hlasovaniu o prerokovanom návrhu zákona o podpore regionálneho rozvoja.
Figeľ, Ján, podpredseda NR SR (2013-03-20):
Ďakujem pekne. Nech sa páči, zaujať miesto pre navrhovateľov. A teraz dávam slovo spravodajcovi, ktorého navrhol, určil navrhnutý gestorský výbor pre pôdohospodárstvo a životné prostredie, pánovi poslancovi Ľubošovi Martinákovi. Nech sa páči.
Gašpar, Tibor, poslanec NR SR (2024-02-08):
Vážený pán predsedajúci, vážené panie poslankyne, vážení páni poslanci, vzhľadom na včerajší môj pozmeňovací návrh, v ktorom došlo k jednej chybe v dôsledku, bohužiaľ, zlyhania tlačiarne, by som chcel v tomto príspevku predniesť pozmeňovací návrh. Z hľadiska jeho odôvodnenia uvádzam nasledovné: V nadväznosti na zmeny v právnej úprave trestu prepadnutia majetku sa precizuje a dopĺňa aj právna úprava zaistenia výkonu trestu prepadnutia majetku. V tejto súvislosti s týmto pozmeňujúcim návrhom žiadam, aby sa o bode 44 môjho prvého alebo včerajšieho pozmeňujúceho návrhu hlasovalo osobitne. Pán predsedajúci, prednesiem teraz pozmeňujúci návrh. Pozmeňujúci návrh poslanca Národnej rady Tibora Gašpara k vládnemu návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, tlač 106. V čl. II sa za 91. bod vkladajú nové body 92 a 93, ktoré znejú: „92. V § 425 odsek 1 znie: „(1) Ak je obvinený stíhaný pre trestný čin, za ktorý vzhľadom na povahu a závažnosť činu a na pomery obvineného treba očakávať uloženie trestu prepadnutia majetku, môže súd a v prípravnom konaní prokurátor zaistiť majetok obvineného alebo jeho určenú časť, ak je to na účely zaistenia výkonu trestu prepadnutia majetku dostačujúce. Súd zaistí majetok obvineného alebo jeho určenú časť, ak je to na účely zaistenia výkonu trestu prepadnutia majetku dostačujúce, vždy, ak uložil trest prepadnutia majetku rozsudkom, ktorý zatiaľ nenadobudol právoplatnosť. Na zaistenie majetku obvineného sa použijú primerane ustanovenia § 50 ods. 2 a 3, § 89a a 90, § 94 až 96g a § 98a. Po vyhlásení konkurzu sa pri výkone trestu prepadnutia majetku postupuje podľa osobitného predpisu upravujúceho konkurzné konanie; prevzatím majetku správcom konkurznej podstaty zaistenie zaniká.“ 93. V § 426 odsek 1 znie: „(1) Zaistenie sa vzťahuje na celý majetok obvineného alebo na jeho určenú časť. Zaistenie celého majetku sa vzťahuje aj na majetok, ktorý obvinený nadobudne po zaistení. Zaistenie sa však nevzťahuje na prostriedky a veci, na ktoré sa podľa zákona nevzťahuje prepadnutie majetku. Zaistenie sa tiež nevzťahuje na časť majetku alebo veci, ktoré súd vylúčil z trestu prepadnutia majetku; vyhlásením takéhoto rozsudku zaniká zaistenie v rozsahu vylúčenej časti majetku alebo vylúčených vecí, ak sa zaistenie v čase vyhlásenia rozsudku na túto časť majetku alebo na tieto veci vzťahovalo.“.“ Nasledujúce body sa primerane prečíslujú. Pán predsedajúci, skončil som.
Danko, Andrej, predseda NR SR (2019-05-20):
Pani poslankyňa Červeňáková.
Brocka, Július, poslanec NR SR (2015-05-15):
Ďakujem pekne. Vážený pán podpredseda Národnej rady, dámy a páni, dovoľte predložiť informáciu k tomuto návrhu zákona. Návrh zákona spĺňa náležitosti podľa rokovacieho poriadku aj podľa legislatívnych pravidiel tvorby zákonov. Keďže kolega Kaník podrobne uviedol jeho obsah, ja sa obmedzím iba na odporúčanie, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. Zároveň navrhujem, aby zákon prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský navrhujem výbor pre sociálne veci a odporúčam, aby prerokovali výbory návrh do 30 dní a gestorský do 32 dní od prerokovania návrhu zákona v prvom čítaní. Pán podpredseda, skončil som, nech sa páči, otvorte všeobecnú rozpravu.
Martvoň, Anton, poslanec NR SR (2015-11-18):
Pán predseda, týmto sme hlasovali o všetkých pozmeňujúcich návrhoch. V zmysle § 84 odseku 2 zákona o rokovacom poriadku navrhujem, aby sme pristúpili k tretiemu čítaniu ihneď. Pán predseda, dajte, prosím, hlasovať.
Přidal, Alojz, poslanec NR SR (2011-02-09):
Pán poslanec Pado, priznám sa, nerozumiem vašej logike. Moja logika je asi úplne iná, nerozumiem tej vete, čo ste chceli povedať, že argumentácia, či budú psychotesty robiť tí, čo nelegálne držia zbrane, ja naozaj neviem, čo ste s tým chceli povedať. Našťastie ste potom povedali, že ten, kto drží nelegálne zbraň, pácha trestný čin. Zdá sa mi, že ste investigatívny ako poslanec a ten prípad máte v Devínskej už vyšetrený. Spíšte to, dajte to pánovi ministrovi a ušetríme vyšetrovateľov. Argumentovať nejakým spochybnením jednotlivým psychológov tým, že odmietnete psychológiu prakticky ako vedu, všetky princípy, to sa mi zdá, že to vždycky nájdeme takú nejakú výnimku alebo nejaké pochybenie a na všetko by sme mohli uplatniť takýto postup, sa mi to zdá hlboko účelové. No ale čo ma najviac ako prekvapilo a zaskočilo, bolo to, že ste povedali, že kto chce zbraň mať, tak ten si ju zabezpečí. Možno, že to bolo tak za vášho ministrovania, možno, že máte teda také skúsenosti a tak ste ministrovali, ale ja verím, že za ministrovania pána Lipšica tomu tak nebude. A na koniec, by som sa vás chcel spýtať, bojíte sa, že by ste neprešli psychotestmi?
Zmajkovičová, Renáta, podpredsedníčka NR SR (2013-02-06):
V rozprave vystúpi pán poslanec Simon. Pán poslanec nemá záujem vystúpiť v rozprave, vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Laurenčík, Milan, podpredseda NR SR (2020-11-03):
Týmto vystúpením vyhlasujem všeobecnú rozpravu za skončenú. Chcem sa spýtať, či chce zaujať stanovisko navrhovateľ. Nech sa páči, máte slovo.
Hajšelová, Petra, poslankyňa NR SR (2020-03-20):
Sľubujem. (Potlesk.)
Blanár, Juraj, podpredseda NR SR (2023-02-07):
Páni poslanci, pani poslankyne, ešte chvíľočku, aby pán poslanec Kremský mohol predstaviť návrh zákona. Nech sa páči.
Jurinová, Erika, podpredsedníčka NR SR (2012-08-06):
Pán poslanec, neviem, čo myslíte tým pojmom zneužívanie, ak sa normálne oficiálne podľa rokovacieho poriadku prihlásim, mám na to právo, tak ako aj vy. Nevyužila som, myslím, že nič navyše, to, čo som mohla. A? Však môžeme reagovať aj v každej jednej, pri každom príspevku faktickou poznámkou. Toto myslím, že veľmi teda máte pomýlené, buď cielene scestne vykladáte rokovací poriadok, alebo inak si to už neviem vysvetliť, máte predsa skúsenosť z parlamentu, aj keď ste boli ako koaličný poslanec aj ako opozičný poslanec. Takže nezavádzajte. A možnože, ak aj máte pravdu, je to forma obštrukcie, ale možnože len preto, aby sa naozaj ten čas predĺžil, a možnože si povieme, možnože niekto prezrie a naozaj začne premýšľať nad tým, čo sa tu vlastne deje. Ďakujem.
Pellegrini, Peter, predseda NR SR (2015-11-11):
Prezentujme sa a hlasujme o skrátení lehoty, aby sme mohli hlasovať o pozmeňujúcom návrhu pána poslanca Mihála. (Hlasovanie.) Prítomných 136 poslancov, za hlasovalo 125, zdržalo sa 11. Skrátili sme lehotu, pán spravodajca.
Mičovský, Ján, poslanec NR SR (2015-09-29):
Ďakujem za slovo. Vážený pán poslanec Lipšic, upozornil si na niečo, čo mi je blízke. A priznám sa, mnohokrát som nad tým rozmýšľal nie v súvislosti so šéfom polície, ale v súvislosti so šéfom lesov napríklad. Naozaj v našej krajine chýba normálny kariérny postup, ktorý má byť odvedený a má byť v priamej príčinnej súvislosti s dlhodobou odbornou, morálnou výkonnosťou a vôbec výkonnosťou ako takou jednotlivých pracovníkov, ktorí sa majú dostávať na priečky, ktoré rozhodujú o riadení istého rezortu takýmto prirodzeným spôsobom. Toto nám chýba. Možno voľakedy, ja si tak pamätám, niekedy tie hodnotenia bývali ešte za starého režimu, veľakrát sme sa z nich smiali, no ale teraz nebývajú často žiadne. Preto si myslím, že jednou z úloh, ktorá by po marci mala čakať novú vládu, je práve to, aby sa kariérny postup založil na kritériách odbornosti, morálky a výkonnosti úplne všade s tým, že to nie je možné aplikovať zo dňa na deň, ani z mesiaca na mesiac, ale že treba s takýmto hodnotením začať, stanoviť mu riadne kritériá a odvodiť z neho potom záver, ktorý jednoznačne nám umožní oveľa ľahšie odpovedať potom na otázku, kto vlastne si zaslúži byť na vrcholových pozíciách štátu. V takomto prípade to vždy bude len paškvil. Bol som na výberovom konaní na šéfa lesov, generálneho riaditeľa, trikrát. Bolo to za rôznych politických zoskupení, nielen za strany SMER a vždy to bolo hodné úsmevu a tak trocha aj dešpektu, ako sa to tam dialo. Ďakujem.
Pellegrini, Peter, predseda NR SR (2023-12-14):
Pán poslanec Pročko.
B. Bugár, podpredseda NR SR: (2004-11-30):
Teraz dávam slovo poslancovi Viliamovi Novotnému a prosím ho, aby informoval Národnú radu o výsledku prerokovania návrhu vlády na skrátené legislatívne konanie o vládnom návrhu novely zákona o zdravotnom poistení (tlač 947) a novely zákona o zdravotných poisťovniach (tlač 949). Nech sa páči, pán poslanec.
Marček, Peter, poslanec NR SR (2019-03-29):
Celá zmluva je jeden krásny a úctyhodný dokument, za ktorý by sa mohol postaviť každý jeden človek. Je absolútnou prezentáciou slušnosti a galantného ochranného prístupu k právam žien. Až sa človek čuduje, kde sa v spoločnosti zrazu našla taká akútna túžba chrániť práva žien. To, čo som uviedol, je pravda a za tým si stojím, teda až pokiaľ som nenarazil na čl. 60 a 61 textu tejto zmluvy. A tu som sa zarazil. Tieto články hovoria o tom, že práve ženám má byť poskytnutá zrýchlená a zvýhodnená forma získavania azylu. Čo je to za podvod? Čo nás tu v Európe, na nás v Európe chystáte? Veď rodová rovnosť znamená, že ak priznáme tieto práva ženám, majú na právo, na toto právo aj muži. Takýmto chrapúnskym spôsobom paralyzujúcim na reálne slabošskom postavení žien v ázijských krajinách chcete legitimizo..., legitizovať migráciu? Je to neakceptovateľné, je to falošný podvod. Vynechajme zo sto článkov dva, ktorými klamete a podvádzate 400 mil. Európanov, a sám vás budem prosiť, aby sme tento dokument prijali. Ale rovnako, ako sme to videli, keď opozícia tancovala na hrobe Janka a Martinky, dnes predkladatelia Istanbulskej zmluvy zneužívajú postavenie žien na to, aby legalizovali príliv migrantov do Európskej únie. Navrhujem prijať celý dokument s vylúčením 60, bodu 60 a 61 zmluvy alebo vrátiť zmluvu na rokovanie, alebo ju v takomto znení odmietnuť s prísnym uvedením príčin obsahujúcich v § 60 a 61 s dôvetkom, že Slováci nie sú blbci a vedia čítať, že sa ho naučili za tisícročného útlaku, a preto sú, sa stanú a sú slobodní. Budem parafrázovať Radima Uzela: „Človek, ktorý má problém s identifikáciou svojho pohlavia, nech sa pozrie dole, čo je. Či je...“ (Prerušenie vystúpenia časomerom.)
Bugár, Béla, podpredseda NR SR (2017-02-08):
Ďakujem. Otváram všeobecnú rozpravu. Nedostal som žiadnu písomnú prihlášku do rozpravy, preto otváram možnosť sa prihlásiť ústne do rozpravy. Dvaja páni poslanci. Končím možnosť sa prihlásiť ústne do rozpravy. Pán poslanec Kecskés, nech sa páči, máte slovo.
Blanár, Juraj, podpredseda NR SR (2023-03-22):
Dve faktické poznámky na vaše vystúpenie. Pán poslanec Galek ako prvý.
Pellegrini, Peter, podpredseda NR SR (2020-05-14):
Budete reagovať, pán poslanec? S reakciou na faktické, pán poslanec, nech sa páči. Dajte si, trojku si stlačte, prosím, bez toho to nejde. Máte kartu zasunutú? V zariadení nemáte, preto počkáme chvíľu. (Krátka pauza.) Tak, pán poslanec Kočiš, s reakciou na faktické, nech sa páči.
Richter, Ján, minister práce, sociálnych vecí a rodiny SR (2012-09-13):
Veľmi rád odpoviem.
Matej, Ondrej, poslanec NR SR (2010-12-01):
Ďakujem. Pán predseda, prosím, dajte hlasovať o bodoch 9 a 10 zo spoločnej správy s odporúčaním gestorského výboru schváliť.
Laššáková, Jana, podpredsedníčka NR SR (2014-07-02):
Nech sa páči, pán poslanec Hlina.
Podmanický, Ján, poslanec NR SR (2017-09-12):
Ďakujem za slovo. Vážený pán podpredseda, vážený pán minister, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedníčkou výboru pre sociálne veci za spravodajcu k tomuto návrhu zákona. Predkladám preto informáciu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, výbor pre financie a rozpočet, výbor pre hospodárske záležitosti, výbor pre sociálne veci a výbor pre zdravotníctvo. Zároveň za gestorský výbor navrhujem výbor pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán podpredseda, otvorte všeobecnú rozpravu.
Paška, Pavol, predseda NR SR (2014-07-01):
(Hlasovanie.) 139 prítomných, 61 za, 6 proti, 69 sa zdržalo, 3 nehlasovali. Ani tento návrh sme neschválili. Dámy a páni, hlasovali sme o všetkých prerokovaných bodoch. Vyhlasujem 5-minútovú prestávku a budeme pokračovať v rokovaní. (Prestávka.) (Po prestávke.)
Petrák, Ľubomír, poslanec NR SR (2012-07-24):
Pán predseda, dajte, prosím, hlasovať o postúpení návrhu zákona do druhého čítania.
Hrnčiar, Andrej, podpredseda NR SR (2018-02-09):
Procedurálny návrh, pán poslanec Dostál.
P. Hrušovský, podpredseda NR SR: (2002-05-14):
Teraz dávam slovo pánovi poslancovi Bajanovi, ktorého poveril gestorský výbor, aby podal informáciu o odporúčaní gestorského výboru pri prerokúvaní tohto vládneho návrhu zákona. Pán poslanec Bajan. V. Bajan, poslanec: Ďakujem pekne, pán podpredseda. Vážené kolegyne, kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku vystúpil k vládnemu návrhu zákona o účtovníctve (tlač 1484) ako spravodajca výboru pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie najmenej 15 dní pred schôdzou Národnej rady, na ktorej sa uskutoční prvé čítanie. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku, ktorú je potrebné upraviť spôsobom, ako sa navrhuje v predmetnom návrhu. Naozaj faktom je, že sa zapracovalo odporúčanie smerníc Európskeho spoločenstva o tých paragrafoch, ktoré nadobudnú neskoršiu účinnosť. Ide o § 3 ods. 4 až 7, ktoré nadobudnú účinnosť 1. 1. 2004. Ostatná časť zákona by mala nadobudnúť účinnosť 1. 1. 2003. Vzhľadom na to, že ide o niekoľko stostranový materiál, predovšetkým v oblasti porovnávania s európskymi smernicami, budeme radi, ak nám do výboru prídu naozaj písomné stanoviská, ale v tej minimálnej možnej miere, pretože ide o veľmi náročný negociačný proces. Fakt je, že návrh zákona o účtovníctve patrí medzi prioritné oblasti aproximácie práva obsiahnuté v článku 70 Európskej dohody o pridružení (časť Vedenie účtov a dane podnikov) a medzi priority odporúčané v Bielej knihe (kapitola XVI Účtovníctvo). Negociačná pozícia ku kapitole V Právo obchodných spoločností bola odovzdaná 30. marca 2001. Prechodné obdobia Slovenská republika nepožaduje a predbežne bola táto kapitola uzavretá 17. mája. To len na dokreslenie. Pre vašu informáciu bolo oslovených 59 pripomienkovacích subjektov s tým, že bolo vznesených 381 pripomienok, z toho bolo akceptovaných 192. Čiže z toho vidieť, o ako náročnú prácu rezortu išlo. Takže budem odporúčať, pán predsedajúci, aby ste otvorili rozpravu.
Bugár, Béla, podpredseda NR SR (2016-12-08):
Nech sa páči.
Hrnčiar, Andrej, podpredseda NR SR (2018-11-27):
Pán poslanec Mazurek, reakcia.
Blanár, Juraj, podpredseda NR SR (2022-04-28):
Pán podpredseda Národnej rady, faktická poznámka, Laurečník, nech sa páči.
T. Rosová, poslankyňa: (2007-05-10):
K pánu poslancovi Rydlovi, určite nesúhlasím s tým, že od zákona nezávisí, či budú existovať špičkové školy, alebo nie, pretože jedine zákon je nástroj, ktorý môže kvalitu motivovať a odmeňovať, finančne motivovať napríklad, ale aj inak, a ktorý môže stanoviť  kritériá, ktorý môže vytvoriť podmienky pre špičkovú kvalitu alebo môže pôsobiť v smere nivelizácie, v smere spriemerovania, takže zákon je na to, aby vytváral podmienky a motivoval ku kvalite. Načo je na Slovensku 30 vysokých škôl? Kedy tieto školy vznikali ako huby po daždi? Bolo to za vlády podobnej súčasnej koalícii, nie za vlády Mikuláša Dzurindu, kedy sa na Slovensku urodilo toľko vysokých škôl. Na druhej strane si myslím, že práve preto je potrebná diferenciácia, ktorá, samozrejme, umožní priepustnosť, ktorá každej škole umožní rásť, ale práve tieto drobné školy regionálnej úrovne dostanú v nej primerané označenie, ale pritom majú svoje miesto ako nejaké kultúrne a vzdelávacie centrá v danom regióne. Preto si nemyslím, že ich treba rušiť, ale treba ich jasne pomenovať a zaradiť z hľadiska ich kvality. Pán poslanec Petrák, ozaj neviem, kto chce sprivatizovať vysoké školy a tiež mi neprekážajú akademické senáty na súkromných školách, ale som presvedčená, že je vecou súkromnej školy, či si akademický senát zavedie, alebo nie. No a s pánom poslancom Haleckým súhlasím, áno, treba, aby bola dostupnosť vysokoškolského štúdia veľká, aby sme mali čím viac absolventov, absolventov predovšetkým bakalárskeho stupňa, ale to neznamená, že by sme nemali mať aj školy špičkovej kvality, ktoré sú benchmarkom, ktoré nastavujú tú latku práve pre tie ostatné. (Vystúpenie automaticky prerušené časomierou.)
Blaha, Ľuboš, podpredseda NR SR (2024-01-24):
Ako ďalší sa do rozpravy prihlásila pani poslankyňa Zora Jaurová, ktorá nie prítomná, a prepadáva jej vystúpenie, takže nasleduje pán poslanec Martin Dubéci. Nech sa páči máte slovo.
Pellegrini, Peter, podpredseda NR SR (2020-09-17):
Pani poslankyňa Zemanová.
Svoboda, Zdenko, poslanec NR SR (2024-04-16):
Ďakujem za slovo. Za mňa skrátené legislatívne konanie je v tomto prípade namieste. Pán poslanec, kritizujete snahu vlády alebo ministerstva financií nájsť riešenie pre mestá a obce, ktoré sú aktuálne v zlej finančnej kondícii. Zaznelo tu vo vašom vystúpení množstvo balastu, krížom-krážom ste uviedli veci, ktoré vlastne ani s týmto zákonom nesúvisia. Len sa pýtam sám seba, prečo ste túto otázku neadresovali na predošlú Matovičovu vládu? Prečo táto vláda mestám a obciam vzala finančné prostriedky a presmerovala ich na vyplácanie daňového bonusu? Výpadky príjmov, ktoré boli vo výške okolo 700 miliónov euro a boli presmerované na tento daňový bonus, znamenali enormný výpadok príjmov a v tomto prípade, alebo aktuálne tieto mestá a obce máme finančne poddimenzované a sú na kolenách. Ďakujem.
Figeľ, Ján, podpredseda NR SR (2013-09-11):
Nech sa páči, Igor Hraško. Rozumiem, že Ivan Mikloš sa do rozpravy, či? Áno. Igor Hraško, nech sa páči.
Jurinová, Erika, podpredsedníčka NR SR (2013-03-27):
Ďakujem pekne. V prvej vete zhrniem to, čo som tu počula. To znamená, že nepočula som jediné súhlasné stanovisko s týmto návrhom zákona. To je teda dosť podstatné. Okrem toho som tu počula kopu politických urážok a neviem, neviem, ako by som to jednoducho nazvala. Každopádne asi na to sa dá povedať: „Aké požič, také vráť.“ U nás to v parlamente platí, tak to býva, je mi ľúto, že sa to takto deje, ale asi si na to bude musieť väčšina z nás zvyknúť. Tiež ma trochu zarazila aj reakcia pána poslanca Lojza Hlinu, aj reakcia Lucie Nicholsonovej, lebo, lebo vidím to naozaj ako iba politikárčenie. To, čo, Lojzo, hovoríš, všetci len bla-bla-bla a skutek utek, ja mám pocit, že k tomu veľkou mierou aj ty prispievaš. Politika nie je marketing. Veľmi si to tunák zdôrazňoval. Prepáč, ale v tom, čo robíš ty, ten marketing je, či sa ti to páči, či nie. Aj keď v tom máš úprimnú snahu niečo zmeniť. Bohužiaľ, berie sa to ako marketingová, neviem čo, hra. Rovnako, tak ako aj od všetkých poslancov, lebo my tu vystupujeme pred kamerou a, bohužiaľ, to, čo povieme, to sa zaznamená naveky. Takže ten marketing je to, či to robíš s úmyslom, či nie. Na to si musíme všetci privyknúť. Takže iba na záver. Ďakujem všetkým, ktorí sa vyjadrili, debatu to rozprúdilo, rozprúdi. To, že si sa obetoval a stal si sa ďalším netvorom, je fakt, pretože to, čo navrhuješ, som nepočula ani z úst jedného kolegu, že by obhajoval. Každopádne debata je otvorená a uvidíme, ako sa s tým vysporiada vládna strana. Ďakujem pekne.
P. Hrušovský, poslanec: (2008-12-08):
Bol by som radšej, pán poslanec, keby pán minister bol zverejnil v novinách nie inzerát o tom, ako tender prebehol, ale zverejnil to, že tender vypísal. Tu ťa nikto neupodozrieva z toho, že kradneš alebo že niekto sa nabalil. Tu máme vážne pochybnosti, že tender neprebehol transparentne. A veľmi sa čudujeme tomu, že práve jedna firma, ku ktorej si sa ty verejne viackrát priznal, že áno, sú to tvoji priatelia, veď ťa zastupujú na viacerých súdoch, tak viacej vyvoláva podozrenie potom ešte väčšie, že tu naozaj išlo o vedomé netransparentné vypísanie tejto súťaže. Preto, lebo neviem si predstaviť (reakcia poslanca), neviem si predstaviť, pán predseda, ako ináč by sa mohlo stať, že jeden... (Reakcia poslanca.)
P. Hrušovský, podpredseda NR SR: (2001-09-12):
Nech sa páči, pán poslanec Hofbauer. R. Hofbauer, poslanec: Pán poslanec Tatár sa zmienil o občianskej spoločnosti s maximálnym prenosom čím väčšieho množstva právomocí od štátu k ľuďom. Takýto názor sme počuli ako presadzovaný tu v Národnej rade nie raz. A v zásade s ním možno súhlasiť s tým, že ak by sme postupovali týmto smerom, tak dospejeme vlastne k prvotnopospolnej spoločnosti, kde občania boli naprosto svojprávni, mali maximum právomoci a štát nemal právomoci žiadne, pretože žiadny štát neexistoval. V tom okamihu, keď sa už spojili piati lovci mamutov do skupiny, tak už v tom okamihu prestali mať stopercentné právomoci a museli isté právomoci odovzdať skupine alebo vodcovi tejto skupiny. Takže bolo by dobré, keby tu prítomní poslanci vládnej koalície hlavne z Demokratickej strany si uvedomili, čo vlastne presadzujú. Zvyšovanie štátnej administratívy, pokiaľ mi pamäť dobre slúži, tak nastalo najviac za tejto koaličnej vlády. Vznikajú úrady ako na bežiacom páse, so sekretariátmi, s riaditeľom, so zástupcami riaditeľa, so sekretariátmi, s vodičmi. Úrad verejného obstarávania aj Úrad štátnej expertízy kedysi vôbec neexistovali a vytvárali iba jeden jediný odbor na ministerstve. Fungovalo to a úplne to postačovalo. Kto tomu neverí, tak nech sa presvedčí hoci aj od predchádzajúceho režimu, kde takéto inštitúty boli obsiahnuté v rámci ministerstva výstavby a techniky. No a do tretice hovoriť o vonkajších zdrojoch v budúcom období, je viac ako hmlisté, pretože to, čím sa chváli súčasná koalícia ako vonkajšími zdrojmi a prílevom zahraničného kapitálu, to nie je nič iné iba výpredaj strategických podnikov, ktoré ste uskutočnili do cudzích rúk. Kapitál sem neprišiel, iba vy ste predali strategické podniky.
Sulík, Richard, predseda NR SR (2010-12-08):
Pán poslanec, nevykrikujte, prosím vás.
V. Palko, poslanec: (2001-11-06):
Pán poslanec Kalman tiež hovoril, že boj proti nezamestnanosti by si žiadal komplexnejšie riešenie, komplexnejší prístup. Aj s tým môžem len vysloviť súhlas. A zároveň môžem podotknúť, že poslanci za KDH navrhovali aj iné systémové opatrenie, napr. navrhovali sme znížiť odvody zamestnávateľom z 38 na 29 %, a tým podstatne znížiť cenu pracovnej sily na trhu práce, a tým zvýšiť dopyt zamestnávateľov po pracovnej sile a to sa rovná zníženiu nezamestnanosti. Zase nie našou vinou Národná rada tento návrh zákona neschválila. Mimochodom, poslanci za HZDS vtedy hlasovali spolu s nami. Chcel by som zdôrazniť, že tieto dve, i keď čiastkové, opatrenia majú jednu nespornú výhodu, a síce, že ony predstavujú nástroj na zníženie nezamestnanosti, ktorý má charakter samofinancovateľnosti. To znamená, nič to nestojí. Na každom zamestnanom, ktorý sa zamestná na základe jednej z tých noviel, zarobia všetci. Zarobí ten nový zamestnanec, bývalý nezamestnaný, zarobí zamestnávateľ a zarobí aj štát, a teda v podstate my všetci, pretože sa mu znížia náklady, ktoré vynakladal na sociálne dávky pre toho bývalého nezamestnaného.
Hrušovský, Pavol, predseda NR SR (2011-11-29):
Ďakujem za spravodajskú správu. Otváram rozpravu o tomto bode programu. Pani poslankyňa Sabolová, pani poslankyňa Blahová, pán poslanec Matovič... (Hlasy zo sály.) Áno, to chcem teraz povedať, že títo poslanci sú prihlásení do rozpravy písomne a po ich vystúpeniach umožním prihlásiť sa do rozpravy poslancom ústne. Do rozpravy sa prihlásili pani poslankyňa Tomanová, Kiššová a Braňo Ondruš. Dobre som identifikoval mená na zozname poslancov prihlásených do rozpravy? (Reakcie z pléna.) Pani poslankyňa Tomanová, áno, písomne. Nech sa páči, pani poslankyňa, môžete vystúpiť, po vás vystúpi pani poslankyňa Kiššová a po nej pán poslanec Ondruš.
Grendel, Gábor, podpredseda NR SR (2022-06-17):
S reakciou na faktické poznámky pán poslanec Gyimesi.
Náhlik, Peter, poslanec NR SR (2016-12-08):
Ďakujem, pán predseda. Dajte, prosím, hlasovať o tom, že Národná rada Slovenskej republiky berie na vedomie Súhrnnú výročnú správu Slovenskej republiky za rok 2015.
Glváč, Martin, podpredseda NR SR (2017-11-29):
Ďakujem. S faktickými poznámkami nikto. Vyhlasujem všeobecnú rozpravu za skončenú. Pani navrhovateľka, nech sa páči.
Ďuriš Nicholsonová, Lucia, podpredsedníčka NR SR (2016-10-21):
Ďakujem pekne, pán poslanec. Otváram týmto všeobecnú rozpravu k tomuto bodu. Písomne sa prihlásili dvaja páni poslanci, pán poslanec Peter Antal, pán poslanec Zsolt Simon. Nech sa páči, pán poslanec Antal, máte slovo.
Laššáková, Jana, podpredsedníčka NR SR (2015-03-24):
Prezentujme sa a hlasujeme. (Hlasovanie.) Prítomných 136 poslancov, za návrh 47, proti bolo 7 poslancov, zdržalo sa 81 poslancov, nehlasoval 1 poslanec. Konštatujem, že Národná rada sa uzniesla, že neprerokuje tento návrh zákona v druhom čítaní. Nasleduje hlasovanie v prvom čítaní o návrhu poslancov Národnej rady Slovenskej republiky Jána Hudackého, Jána Figeľa, Pavla Zajaca a Jozefa Bobíka na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov v znení neskorších predpisov (tlač 1437, bod 58 schváleného programu). Dávam slovo spravodajcovi, ktorého určil navrhnutý gestorský výbor, pre hospodárske záležitosti, poslancovi Alojzovi Přidalovi, aby hlasovanie uviedol. Nech sa páči, pán spravodajca.
Zmajkovičová, Renáta, podpredsedníčka NR SR (2013-09-20):
Ďakujem. Dávam slovo spravodajcovi, ktorého určil navrhnutý gestorský výbor, výbor pre zdravotníctvo, poslancovi Štefanovi Kuffovi. Nech sa páči, pán poslanec.
Bugár, Béla, podpredseda NR SR (2010-12-10):
Nech sa páči, pán poslanec Fronc, môžte reagovať na faktické poznámky.
Bugár, Béla, podpredseda NR SR (2017-09-12):
Prezentujme sa a hlasujme o tomto návrhu. (Hlasovanie.) Prítomných 138, za 62, proti 27, zdržalo sa 49 poslancov. Konštatujem, že návrh nebol schválený. Preto prosím pani poslankyňu Krištúfkovú, aby uviedla hlasovanie v prvom čítaní k návrhu skupiny poslancov na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku (tlač 676). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov , tlač 676.)
Mezenská, Helena, poslankyňa NR SR (2015-10-07):
Vážený pán predsedajúci, vážené panie poslankyne, páni poslanci, vážení prítomní, Výbor Národnej rady pre hospodárske záležitosti ma uznesením č. 472 určil za spravodajkyňu k návrhu poslanca Národnej rady Juraja Drobu na vydanie zákona, ktorým sa dopĺňa zákon č. 281/2001 Z. z. zákon o zájazdoch, podmienkach podnikania, cestovných kanceláriách a cestovných agentúr a o zmene a doplnení Občianskeho zákonníka v znení neskorších predpisov a ktorým sa mení a dopĺňa zákon Slovenskej národnej rady č. 564/1991 o obecnej polícii v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, a to Ústavnoprávny výbor Národnej rady Slovenskej republiky a Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 9. novembra 2015 a v gestorskom výbore do 10. novembra 2015. Pán predsedajúci, otvorte, prosím, všeobecnú rozpravu.
Sulík, Richard, predseda NR SR (2011-02-01):
Ďakujem. A vystúpi ďalší rečník – pán poslanec Dostál.
Mikuš, Jozef, poslanec NR SR (2013-09-24):
Vážený pán predseda, dajte, prosím, hlasovať o tom, že sa Národná rada uznesie podľa § 73 ods. 3 písm. c) zákona o rokovacom poriadku, že predložený návrh zákona prerokuje v druhom čítaní.
Krúpa, Juraj, poslanec NR SR (2024-01-17):
Ďakujem, ďakujem veľmi pekne pani kolegyni za veľmi zaujímavý príspevok. Aj sa celkom pobavila, vy ste aj hovorili, že kde je ten biely kôň. No podľa mňa, ten biely kôň už nie je. Do pekla pôjdeme pravdepodobne asi na konskom povoze plného hnoja, kde kočiš Fico bude mať na tom hnoji posadenú celú koalíciu, ktorá bude mať vytetovaný na hrudi slovenský znak, bude sa doňho biť a vyvreskovať na všetkých, že nech ich nechajú, oni sú suverenisti, oni vedia, čo robia a kam idú, a nenechajú si nikým nič diktovať. A takto, bohužiaľ, ťahajú aj nás všetkých ostatných do toho hnoja, do toho pekla, len preto, aby sa vyhli trestným sadzbám, ktoré im tu hrozia. Ono ten europarlament, označiť našich poslancov niektorých, že to sú oni tí, ktorí, a znova sa vraciame do 90. rokov, že robia tu protištátnu činnosť a huckajú, že oni nahuckajú že 400 alebo 500 poslancov Európskeho parlamentu, aby hlasovali takýmto spôsobom, hej? Akože wau! Tak to je, potom ty si zaslúžiš normálne že odmenu, pretože takto pracovať, že presvedčiť 500 ľudí, no perfektné! Len to je, ten problém tejto koalície je, že ona si už vybrala. Ona si už vybrala, že kto sú jej partneri a kto sú jej nepriatelia. Jej nepriatelia sú európske inštitúcie, je to Brusel, je to Berlín, je to Washington, všetky tieto hlavné mestá, títo naši partneri, spojenci, tí sú nepriatelia. Tí nám tu rozvracajú spoločnosť a neviem aké ideológie nám sem tu vlečú, lebo máme iných partnerov. Treba sa pozerať na všetky štyri strany, hlavne na východ, na Kremeľ, teraz už v poslednej dobe aj Severnú Kóreu obhajujeme, lebo tam sú tie konzervatívne hodnoty. Tam je to jasné, tam sa im nič také nestane.
Grendel, Gábor, podpredseda NR SR (2022-02-11):
A ešte s faktickou poznámkou pán poslanec Tomáš Taraba.
P. Paška, predseda NR SR: (2006-09-05):
(Hlasovanie.) 143 prítomných, všetci za. Konštatujem, že Národná rada pridelila uvedený návrh zákona výborom, určila gestorský výbor a zároveň schválila lehoty prerokovania v druhom čítaní. Budeme pokračovať a poprosím spravodajkyňu ústavnoprávneho výboru pani poslankyňu Janu Laššákovú, aby uviedla hlasovanie v prvom čítaní o návrhu poslancov Národnej rady Slovenskej republiky Daniela Lipšica a Gábora Gála na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení zákona č. 650/2005 Z. z. Dostali ste návrh pod číslom 39, tlač 39. Poprosím, pani spravodajkyňa, prvé hlasovanie.
Vaľová, Jana, poslankyňa NR SR (2019-09-13):
Áno, pán minister, stále sa tu stretávame z úplne rovnakého dôvodu, a to je kvôli vyšetrovacej skupine pod vedením pána Matoviča. Najskôr sa tragická udalosť zneužila na odstránenie premiéra Roberta Fica. Mediálna manipulácia, že za ohavným činom je talianska mafia. Keď Robert Fico odstúpil, zrazu ideme odstrániť druhého premiéra Petra Pellegriniho, ktorý sa snaží pracovať, dokonca nie je spomenutý ani v Threeme. Pán Matovič rozprával a všetci tí novinári, talianska mafia, dneska už to nie je talianska mafia, dneska už je to iná mafia, iné mená sa tam spomínajú. A ja stále hovorím, že ide o manipuláciu, zneužívanie ľudí, emócie, pretože akonáhle bolo po vražde, a, viete, mne je to, mne je to veľmi odporné využívať vraždu dvoch ľudí, ktorí mladí zomreli, a tak ako tu už viackrát padlo v sále, komu ich smrť poslúžila, neviem. Určite nie pádu premiéra, určite nie našej strane. Ale spýtala by som sa, prečo OĽANO malo bilbordy po smrti týchto dvoch ľudí po celom Slovensku? Prečo sa chystali na takýto scenár, že budú predčasné voľby a nečakali, že Robert Fico odstúpi? Keďže povalili jedného premiéra a snažia sa emociálne vydierať celé Slovensko, hrajú ľuďom na city, používajú expresívne slová mafia, používajú Denníky N, ktoré chodia do regiónov, vytláčajú sa v desiatkach tisícoch kusov, ako to bolo v Humennom, používajú Slušné Slovensko, kričia po námestiach len preto, že ich možno by iní ľudia nepočuli, skupujú médiá. Však aj pán Matovič použil svoje noviny na to, aby sa dostal do politiky, potom ich už zlikvidoval alebo ich dobre predal. Tak ako sme dneska to spomínali aj pri tlačovom zákone. Ešte raz hovorím, neviem, prečo sme sa zišli, ale toto nie sú skutočné argumenty, pretože argumenty sú každú chvíľu iné a proti strane SMER.
Brocka, Július, poslanec NR SR (2015-12-04):
Ďakujem pekne. Pán kolega, súhlasím s vami, že teraz neriešime terorizmus, teraz riešime iba volebnú kampaň 
SMER-u. Je to čistý politický marketing a tento by sme mali rázne odmietnuť.
Danko, Andrej, predseda NR SR (2018-10-24):
Pán poslanec, idete reagovať?
Hrnčiar, Andrej, podpredseda NR SR (2017-02-07):
Ďakujem. Vyhlasujem všeobecnú rozpravu za skončenú. Pýtam sa, či chce niekto zaujať stanovisko. Nech sa páči, Raši.
Blanár, Juraj, podpredseda NR SR (2023-06-14):
Pán poslanec Krajniak bude reagovať na vaše vystúpenie faktickou poznámkou.
Kollár, Boris, predseda NR SR (2022-09-20):
Ďakujem pekne pánovi ministrovi, nech sa páči, môžete zaujať miesto pre navrhovateľov. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Milošovi Svrčekovi. Nech sa páči, pán poslanec, máte slovo.
K. Tóthová, poslankyňa: (2009-12-10):
Žiadam ho presunúť na rokovanie vo februári, pretože ťažko možno hlasovať, keď tu je pár poslancov, o zákone, ktorý má takú odozvu, v ktorej tak proste si želali podporu športové kluby, keď tu nie sú poslanci a je tu len pár poslancov. A tým pádom aj ten ďalší žiadam presunúť na februárové rokovanie.
Hrušovský, Pavol, podpredseda NR SR (2010-12-15):
Ďakujem pán predseda. Kolegyne, kolegovia, dovoľte, aby som za navrhovateľov krátko odôvodnil návrh zákona, ktorý predkladám spolu s kolegom Procházkom a pánom poslancom Abrhanom. Návrh zákona vychádza z potreby upraviť podmienky výkonu niektorých povolaní, ktorých výkon je spojený so špecifickými potrebami zachovávať vernosť a lojalitu voči Slovenskej republike, oboznamovať sa so skutočnosťami, s ktorými osobitný zákon viaže podmienku mlčanlivosti, previerku bezúhonnosti a mohol by som tak pokračovať vo výpočte ďalších podmienok, ktoré sa viažu na občanov Slovenskej republiky vykonávať niektoré druhy špecifických povolaní. Takýmito povolaniami sú predovšetkým ozbrojené bezpečnostné zbory, ako i povolanie prokurátora. Keďže spomínaná novela zákona o štátnom občianstve novo umožní nadobúdať popri štátnom občianstve Slovenskej republiky aj cudzie štátne občianstvo, stáva sa potrebným prehodnotiť aj podmienky výkonu týchto povolaní. Panie poslankyne, páni poslanci, nechcem dlho zdôvodňovať návrh novely tohto zákona preto, lebo všetci cítime, z akých dôvodov vlastne vzišla táto pohnútka predložiť do Národnej rady Slovenskej republiky návrh noviel zákonov, ktoré viažu istú povinnosť na výkon niektorých povolaní v Slovenskej republike. Návrh zákona je kompatibilný s právom Európskej únie. Návrh zákona, ktorý predkladáme je v súlade s Ústavou Slovenskej republiky a so všetkými medzinárodnými zmluvami, ktorými je Slovenská republika viazaná. Preto by som vás chcel poprosiť, aby ste podporili prerokovať návrh zákona v druhom čítaní, v rámci ktorého sú predkladatelia ochotní počúvať niektoré pripomienky, výhrady, resp. zmeny a zapracovať ich do návrhu zákona tak, aby vyhovoval ešte lepšie a aby bol naozaj použiteľný aj v rámci celej Európskej únie. Ďakujem pekne, pán predseda.
Ráž, Jozef, minister dopravy SR (2024-10-23):
Áno, ďakujem pekne za slovo. Vážený pán predsedajúci Národnej rady, vážené pani poslankyne, páni poslanci, dovoľte mi z poverenia vlády Slovenskej republiky uviesť v prvom čítaní na dnešné rokovanie Národnej rady Slovenskej republiky vládny návrh zákona o regulácii vesmírnych aktivít a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Vláda Slovenskej republiky vypracovala predložený návrh zákona s cieľom vytvoriť základný regulačný rámec pre výkon vesmírnych aktivít na území Slovenskej republiky. Vzhľadom na to základným prvkom vládneho návrhu je udeľovanie povolení na regulované vesmírne aktivity a s tým spojené procesné postupy a dohľad a následne je to registrácia vesmírnych objektov, ktoré sú do vesmírneho priestoru vypustené pod vlajkou Slovenskej republiky. Bodaj by. Vláda Slovenskej republiky návrh zákona schválila dňa 2. októbra 2024 uznesením č. 578. Vážené panie poslankyne, páni poslanci, na záver si dovoľujem vás požiadať o podporu pre prijatie, schválenie predloženého vládneho návrhu. Ďakujem pekne za pozornosť.
M. Číž, podpredseda NR SR: (2009-12-08):
Vážené kolegyne kolegovia, vyhlasujem všeobecnú rozpravu už za skončenú a prerušujem rokovanie o tomto bode programu. Ďalším bodom programu je prvé čítanie o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a o zmene a doplnení niektorých zákonov (tlač 1343). Návrh na pridelenie výborom je v rozhodnutí predsedu č. 1370. Pán navrhovateľ, máte slovo a uveďte tento poslanecký návrh zákona.
T. Cabaj, podpredseda NR SR: (2009-06-25):
Slovo má pani poslankyňa Ľudmila Mušková, pripraví sa Katarína Tóthová.
Kollár, Boris, predseda NR SR (2022-12-22):
Prosím, prezentujme sa a hlasujeme. (Hlasovanie.) Prosím, prítomných poslancov je 136, absolútnym konsenzom 136. Uvedený návrh sme schválili.
Krajčír, Ľuboš, poslanec NR SR (2021-02-24):
Ďakujem pekne za slovo. Ja by som ešte doplnil pána ministra. A treba si to ešte raz povedať, že za našich predchodcov to fungovalo tak, že spravili ste priestupok bez diaľničnej známky a kedykoľvek počas troch rokov vás to mohlo prekvapiť, tak ako to dnes mnohých ľudí prekvapí, ktorí dostanú pokutu možno niekedy 2,5 roka dozadu, dnes v ťažkých časoch. Teraz to bude fungovať tak, že do 60 dní sa začne konanie, takže ľudia budú vedieť sa aj na to pripraviť. Tak to asi každý z nás naozaj, keď si ani možno nespomenul alebo nepamätal, niekedy dva roky alebo tri som išiel niekde nejaký fakt krátky úsek bez diaľničnej známky a dnes ho to prekvapí, dnes ho to naozaj tvrdo zasiahne. Tak teraz bude na to tých, správne, štát si dnes ide vykonávať naozaj túto funkciu. A pre mňa je scestné, že sa tu o tom bavia hlavne kolegovia z bývalej vládnej koalície. Ešte by som pánovi Kuffovi, naozaj pekne ste hovorili, že sieť diaľnic v Nemecku a kade-tade, ale my sme tu neboli 12 rokov, my sme tu 11 mesiacov, pandémia, robíme maximum, čo sa dá. Ďakujem. (Potlesk.)
Viskupič, Marián, poslanec NR SR (2022-12-08):
Ďakujem pekne za slovo. Milan, aj ja ti ďakujem, že si sa teda postavil na stranu slobody. To je veľmi cenné. A nakoniec ako to tak ťažkopádne ráno začalo, že nás tu bol fakt len pár, tak tá diskusia nakoniec bola vcelku košatá a myslím si, že taká, akú si tento zákon zasluhuje. A tiež si myslím, Milan, že bolo by dobré stiahnuť tento procedurál. Myslím, že ten názor máš aj ty, a tak nejak som optimista. Zisťujem, že väčšina snemovne, že je šanca, že ten zákon neprejde. Normálne dať šancu hlasovať a som normálne presvedčený, že to nebude len na tých šesť mesiacov, ale že to bude posledný pokus vlastne, ktorý v tomto volebnom období bude takto obmedzovať slobodu. Takže ja si myslím, že daj tomu šancu, aby sa dalo hlasovať a myslím si, že táto snemovňa sa vyjadrí a ochráni, ochráni slobodu v tejto krajine.
Dostál, Ondrej, poslanec NR SR (2024-04-18):
Pán poslanec Štefunko, však aj ja som ocenil tú úprimnosť, že až som bol zaskočený, že sa predkladatelia priznávajú k tomu, že predkladajú prílepok, už to asi nikdy neurobia, predpokladám, po tejto skúsenosti, ale teda naozaj to je taký, také malé ľudské odbočenie, ale realita a právny problém je, že prílepky predkladať nemožno, predkladanie prílepkov je porušením zákona a ty si povedal takú vetu, že keď je nutné predložiť prílepok. No, no nemôže byť nutné predložiť prílepok, lebo predkladanie prílepkov je zakázané. Hej, ani keby akokoľvek to bolo vysvetlené, tak to nie je možné. Keď je niečo že naliehavo nutné hneď, tak má byť skrátené legislatívne konanie, má byť väčšina poslancov presvedčená o tom, že sú dané dôvody na skrátené legislatívne konanie a skrátené legislatívne konanie teoreticky možno zvládnuť v priebehu jedného, jedného dňa, ak je taká výnimočná situácia. Nie je to optimálne. Myslím, že toto nie je celkom ten prípad, kedy by sa niečo zásadné stalo, keby to nebolo účinné od 1. mája, ale, ja neviem, od 1. júla, ale prílepok nie. No tak na skrátené legislatívne konanie sa teda častokrát dá pozrieť aj tak, že tie dôvody tam vidíme alebo nevidíme, alebo zdajú sa nám silnejšie alebo slabšie a odôvodnenie lepšie alebo menej kvalitné. Ale prílepok, prílepok je explicitne zakázaný a o prílepku vlastne ani by nemal dať predsedajúci hlasovať. No uvidíme, ako to bude.
Laššáková, Jana, podpredsedníčka NR SR (2014-01-29):
Páni poslanci, poprosím vás. (Reakcie z pléna.) Fakt toto vôbec nie je kultúrne, čo predvádzate. Pani poslankyňa Janíková, nech sa páči.
Fronc, Martin, poslanec NR SR (2015-09-24):
Ďakujem pekne, pani podpredsedníčka. Vážení páni ministri, vážené poslankyne, páni poslanci, interpelujem pána ministra Draxlera, a to vo veci výberového konania na riaditeľa Spojenej školy internátnej v Starej Ľubovni, kde došlo k odobratiu zákonnej kompetencie rade školy, na základe, keď to poviem veľmi jemne, zvláštneho výkladu zákona odborom školstva. Pokladám to za bezprecedentný zásah do zákonných práv rady školy. Ja mám podrobne faktografiu, tak aby som ju celú nečítal, tie podstatné veci tu poviem. 23. apríla tohto roku vypísal Odbor školstva Okresného úradu v Prešove, prednosta pán Chlapeček a vedúca odboru školstva doktorka Komanická, výberové konanie na miesto riaditeľa Spojenej internátnej školy v Starej Ľubovni. Pôvodnému riaditeľovi končilo funkčné obdobie 30. augusta 2015. Rada školy konala podľa zákona, teda príjem prihlášok, otvorenie obálok a bolo pripravené aj výberové konanie. Termín, ktorý bol určený 26. júna 2015, bol potvrdený Okresným úradom v Prešove, odborom školstva a dokonca ešte telefonicky znova 19. 6. bol potvrdený. Čiže nič nebolo do tohto okamihu spochybnené, ale dňa 23. 6. odoslal okresný úrad, odbor školstva list, ktorým konanie výberového konania zrušil z dôvodu prekročenia dvojmesačného intervalu od vypísania výberového konania. To prekročenie je, pokiaľ dobre počítam, dva dni. V odôvodnení okresný úrad, odbor školstva konštatuje, že z dôvodu nekonania rady školy bude postupovať podľa § 5 zákona 552 a jednoducho on vykoná výberové konanie. Ja si myslím, že je evidentne preukázateľné, že rada školy konala, že sa vykonal príjem obálok, že existuje zápis o otvorení obálok a tak ďalej. Čiže nemožno tvrdiť, že rada školy v tomto prípade nekonala. A je len na zamyslenie, pretože pri zmene zákona, ktorá sa udiala v minulosti, s tým, že v rade školy pôsobia aj odborní pracovníci odboru školstva kedysi krajských úradov, teraz ako odborov školstva okresných úradov, bol hlavný cieľ týchto pracovníkov ten, aby dohliadli na to, aby sa tam nestalo niečo, čo je v rozpore so zákonom, vzhľadom na to, že v rade školy nemusia byť právne kvalifikovaní ľudia. No, v tejto rade školy pôsobili títo profesionálni úradníci, ale za celý čas, aj počas otvárania obálok a pod., nevzniesli jednu námietku, a tak jednoducho ešte treba povedať, že podľa zákona za organizáciu výberového konania je zodpovedné a má vykonať odbor školstva. K tomu, mimochodom, si myslím, že predsa len do istej miery patrí aj určenie termínu. Dobre. Čiže potom sa konalo druhé kolo 24. 8. na pôde okresného úradu, kde boli len dvaja kandidáti, z ktorých ani jeden neuspel, pretože jednoducho nevyhoveli príslušným vedomostným požiadavkám, nakoniec na základe tretieho kola jeden takto nekompetentný bol poverený a bol menovaný dočasne za riaditeľa. Ja si myslím, že ide o bezprecedentné zneužitie zákona, že jednoducho je to jedna z posledných kompetencií, veľmi obmedzených, ktoré má rada školy, a aj toto bolo porušené. A preto, pán minister, sa na vás obraciam, aby ste v rámci vašej právomoci a vašich kompetencií vykonali nápravu, ktorú, myslím si, sa patrí vykonať. Ďakujem pekne.
Blanár, Juraj, podpredseda NR SR (2021-05-11):
S faktickou poznámkou na vaše vystúpenie, pani poslankyňa Zita Pleštinská, nech sa páči.
Lipšic, Daniel, minister vnútra SR (2010-12-14):
Ďakujem. Vážený pán podpredseda, budem veľmi stručný. Ide o návrh zákona, ktorý umožňuje vedenie agendy archívov elektronickou formou, čo znamená, že budú vedené listinne, ale aj elektronicky. Návrh novely obsahuje len nevyhnutné definície a povinnosti, podrobnosti o elektronických systémoch, ktoré budú slúžiť na správu elektronickej registratúry, bude upravovať výnos ministerstva vnútra. Takže, pán predsedajúci, poprosím pani poslankyne, pánov poslancov o podporu návrhu novely zákona.
Kotleba, Marian, poslanec NR SR (2020-07-23):
No, vážené kolegyne, vážení kolegovia, dovoľte, aby som ako predseda poslaneckého klubu povedal, o čo sa, čo, o čo tu išlo v reakcii teda na kolegu Mazureka a kolegu Suju. My sme dostali obrovské množstvo veľmi negatívnych reakcií od občanov, ktorí nechápali, ako premiér v čase, keď je odvolávaný v parlamente, môže ísť domov do Trnavy spať. Videli ste sami, že my sme sa nezapájali do tejto debaty, neútočili sme ani sme nemali nejaké výpady, ale jednoducho museli sme reagovať na to, že ľudia boli pobúrení tým, že pán predseda vlády v čase, keď celý parlament tu zostal sedieť, pretože koalícia si to tak schválila, aby sme rokovali bez prestávky až, aj po devätnástej, až kým to nebude schválené, alebo teda kým to neprerokujeme, a pán predseda, proste predseda vlády, premiér, odíde do Trnavy. Čiže toto bola naša reakcia. Ja sa vám chcem všetkým za to ospravedlniť, ak sa cítite byť nejakí zdržiavaní. Ale myslím si, že je veľmi dobré, že pán premiér znova prišiel medzi nás, že tu bude sedieť, až kým parlament neukončí svoje rokovanie, pretože bola to jeho koalícia, ktorá zmenila rokovací poriadok na dnešný deň tak, že budeme rokovať, až kým sa bod neprerokuje. Ďakujem pekne za pochopenie a želám, aby sme v prospech Slovenskej republiky to tu ukončili.